O‘zbekistonda Kamoliddin Behzod tavalludining 565 yilligini keng nishonlash bo‘yicha Prezident qarori loyihasi e’lon qilindi

O‘zbekistonda buyuk musavvir va naqqosh Kamoliddin Behzod tavalludining 565 yilligini keng nishonlash hamda tasviriy va amaliy san’at sohasi samaradorligini yanada oshirishga doir chora-tadbirlar qabul qilinadi.

Prezidentning muhokama uchun e’lon qilingan qarori loyihasiga ko‘ra, Badiiy akademiya, Madaniyat vazirligi va Oliy va o‘rta maxsus ta’lim vazirligining:
Vazirlar Mahkamasi huzuridagi O‘zbekistonga oid xorijdagi madaniy boyliklarni tadqiq etish markazi Madaniyat vazirligi, Moliya vazirligi, Badiiy akademiya va Fanlar akademiyasi bilan birgalikda chet ellarda saqlanayotgan Kamoliddin Behzod va uning izdoshlari ijodiga mansub asarlarning asl yoki ko‘chirma nusxalarini O‘zbekistonga qaytarish bo‘yicha 2020—2022-yillarga mo‘ljallangan “Yo‘l xaritasi”ni ishlab chiqadi va tasdiqlash uchun Vazirlar Mahkamasiga kiritadi.
Tashqi ishlar vazirligi Kamoliddin Behzod va uning izdoshlari ijodini o‘rganish, meroslariga oid ashyolarni to‘plash maqsadida chet ellarga boruvchi ilmiy ekspeditsiyalarni tashkil etishga amaliy yordam ko‘rsatadi.
Kamoliddin Behzod tavalludining 565 yilligini nishonlashga tayyorgarlik ko‘rish va uni o‘tkazish bilan bog‘liq xarajatlar O‘zbekistonning respublika va mahalliy budjet mablag‘lari hisobidan teng ulushlarda, shuningdek, homiylik xayriyalari hisobidan qoplanadi.
Shuningdek, qaror loyihasida aytilishicha, O‘zbekiston Badiiy akademiyasi huzurida tasviriy va amaliy san’at, dizayn, san’atshunoslik hamda muzeyshunoslik yo‘nalishlaridagi pedagog va mutaxassis kadrlarni qayta tayyorlash hamda ularning malakasini oshirish markazi va davlat budjeti mablag‘lari hisobidan moliyalashtiriladigan rassomlar tajriba ustaxonasi (oliy rassomlik kurslari) tashkil etiladi.
Kamoliddin Behzod tavalludining 565 yilligini keng nishonlanlash bo‘yicha Prezident qarori loyihasi 19-fevralgacha muhokama qilinadi, uning to‘liq matni bilan quyidagi havola orqali tanishib chiqish mumkin.